
讚讗讬爪讟谞注 诪讬谞讱 [砖讗住转转专 诪诪讱] 讘讗讜转讛 砖注讛, 讗诐 讗谞讬 专讜爪讛 诇注砖讜转 讗讝 讚讘专 砖讗讬谞谞讬 专讜爪讛 砖转专讗讛讜.


讗 注讚 讻讗谉 讛讬转讛 砖讬讟讛 讗讞转 砖诇 讛讚讬讜谉 讘驻讬专讜砖讛 砖诇 讛诪砖谞讛. 诇讬砖谞讗 讗讞专讬谞讗 讗诪专讬 诇讛 [诇砖讜谉 讗讞专转 讗讜诪专讬诐 讗讜转讛 讻讱]: 住讘专讜讛 [讞砖讘讜] 讛诇讜诪讚讬诐 讻讬 诪讗讬 [诪讛] 驻讬专讜砖 "诪讞讬爪讛" 讛讗诪讜专讛 讘诪砖谞讛 鈥� 驻诇讜讙转讗 [讞诇讜拽讛], 讜专讗讬讛 诇讚讘专 讚讻转讬讘 [砖谞讗诪专]: "讜转讛讬 诪讞爪转 讛注讚讛" (讘诪讚讘专 诇讗, 诪讙), 讜驻讬专讜砖 讛诪砖谞讛 诇驻讬 讝讛 讛讜讗 砖讻讬讜谉 砖专爪讜 诇讞爪讜转, 诇讞诇拽 鈥� 讘讜谞讬谉 讗转 讛讻讜转诇 讘注诇 讻讜专讞谉. 讜诪注讬专讬诐: 讗诇诪讗 [诪讻讗谉] 砖讛讬讝拽 专讗讬讛 砖诪讬讛 [砖诪讜 谞拽专讗] 讛讬讝拽.


讜诪拽砖讬诐: 讗讬诪讗 [讗诪讜专]: 诪讗讬 [诪讛 驻讬专讜砖] "诪讞讬爪讛"? 讙讜讚讗 [讙讚专], 讚转谞谉 [砖讻谉 砖谞讬谞讜 讘讘专讬讬转讗]: 诪讞讬爪转 讛讻专诐 砖谞驻专爪讛 鈥� 讗讜诪专 诇讜 "讙讚讜专", 谞驻专爪讛 鈥� 讗讜诪专 诇讜 "讙讚讜专", 谞转讬讗砖 讛讬诪谞讛 讜诇讗 讙讚专讛 鈥� 讛专讬 讝讛 拽讬讚砖 (讗讜住专) 讗转 讛转讘讜讗讛 诪砖讜诐 讻诇讗讬 讛讻专诐, 讜讞讬讬讘 讘讗讞专讬讜转讛. 讜讛专讬 砖"诪讞讬爪讛" 鈥� 讻讜转诇 讛讬讗.


讜诇驻讬 讝讛 讟注诪讗 [讛讟注诐 讚讜讜拽讗] 讘诪拽专讛 砖专爪讜 讘讜谞讬诐 讻讜转诇, 讛讗 [讛专讬] 讗诐 诇讗 专爪讜 诇注砖讜转 讻讜转诇 鈥� 讗讬谉 诪讞讬讬讘讬谉 讗讜转讜; 讗诇诪讗 [诪讻讗谉] 砖讛讬讝拽 专讗讬讛 诇讗讜 砖诪讬讛 [讗讬谉 砖诪讜, 讗讬谞讜 谞拽专讗] 讛讬讝拽!


注诇 讻讱 诪砖讬讘讬诐: 讗讬 讛讻讬 [讗诐 讻讱] 砖"诪讞讬爪讛" 驻讬专讜砖讛 讻讜转诇, 讛诇砖讜谉 "讘讜谞讬谉 讗转 讛讻讜转诇" 讗讬谞讛 谞讻讜谞讛, 讜讘诪拽讜诪讛 "讘讜谞讬谉 讗讜转讜" 诪讘注讬 诇讬讛 [爪专讬讱 讛讬讛 诇讜 诇讜诪专]! 讜诪拽砖讬诐 诪谉 讛爪讚 讛砖谞讬: 讗诇讗 诪讗讬 [诪讛] 讗转讛 诪驻专砖 砖"诪讞讬爪讛" 驻讬专讜砖讛 驻诇讜讙转讗 [讞诇讜拽讛]? 讗讬 讛讻讬 [讗诐 讻讱], 讛诇砖讜谉 "砖专爪讜 诇注砖讜转 诪讞讬爪讛" 讗讬谞讛 诪讚讜讬讬拽转, "砖专爪讜 诇讞爪讜转" 诪讘注讬 诇讬讛 [爪专讬讱 讛讬讛 诇讜 诇讜诪专]! 讜诪砖讬讘讬诐: 讚讘专 讝讛 讛讜讗 讻讚讗诪专讬 讗讬谞砖讬 [讻驻讬 砖讗讜诪专讬诐 讛讗谞砖讬诐]: 转讗 谞注讘讬讚 驻诇讜讙转讗 [讘讜讗 谞注砖讛 讞诇讜拽讛], 讜讗诐 讻谉 讗驻砖专 诇讜诪专 讙诐 讘诇砖讜谉 诪砖谞转谞讜 砖专爪讜 诇注砖讜转 讞诇讜拽讛 讘讬谞讬讛诐.


讜诇驻讬 讛讘谞讛 讝讜, 砖"诪讞讬爪讛" 诪砖诪注讛 讞诇讜拽讛, 砖讜讗诇讬诐: 讜讗讬 [讜讗诐] 讛讬讝拽 专讗讬讛 砖诪讬讛 [砖诪讜, 谞拽专讗] 讛讬讝拽, 诪讗讬 讗讬专讬讗 [诪讛 砖讬讬讱, 诪讚讜注 讚讜讜拽讗] 讗诐 专爪讜 讘讜谞讬诐 讻讜转诇? 讗驻讬诇讜 诇讗 专爪讜 谞诪讬 [讙诐 讻谉] 讬注砖讜 讻讜转诇 讘讬谞讬讛诐! 讗诪专 专讘 讗住讬 讗诪专 专' 讬讜讞谞谉: 诪砖谞转谞讜 鈥� 讻砖讗讬谉 讘讛 讘讞爪专 讚讬谉 讞诇讜拽讛 诪爪讚 注爪诪讛, 砖砖讜转祝 讗讬谞讜 讬讻讜诇 诇讞讬讬讘 讗转 讞讘讬专讜 诇讞诇拽讛 讘讬谞讬讛诐, 诇驻讬 砖讛讬讗 拽讟谞讛 诪谉 讛砖讬注讜专 讛专讗讜讬 诇讞诇讜拽讛 诇讻诇 砖讜转祝 (讗专讘注 讗诪讜转 专讘讜注讜转). 讜诇讻谉 讚讜讜拽讗 讜讛讜讗 讘诪拽专讛 砖专爪讜  讞讜诇拽讬诐 讗转 讛讞爪专.


 讜砖讜讗诇讬诐: 诇驻讬 驻讬专讜砖 讝讛  诪讗讬 拽讗 诪砖诪注 诇谉 [诪讛 讛砖诪讬注 诇谞讜] 鈥� 讚讻讬 诇讬转 讘讬讛 [砖讻讗砖专 讗讬谉 讘讜, 讘诪拽讜诐] 讚讬谉 讞诇讜拽讛 讘讻诇 讝讗转 讻讬 [讻讗砖专] 专爪讜 驻诇讬讙讬 [讞讜诇拽讬诐]? 讗讜诇诐 讚讘专 讝讛 转谞讬谞讗 [砖谞讬谞讜 讻讘专] 讘诪砖谞讛 讗讞专转: 讗讬诪转讬 讗讬谉 诪讞诇拽讬诐 讘驻讞讜转 诪砖讬注讜专? 讘讝诪谉 砖讗讬谉 砖谞讬讛诐 专讜爪讬诐, 讗讘诇 讘讝诪谉 砖砖谞讬讛诐 专讜爪讬诐 鈥� 讗驻讬诇讜 驻讞讜转 诪讻讗谉 讞讜诇拽讬谉! 讜讚讜讞讬诐: 讗讬 诪讛转诐, 讛讜讛 讗诪讬谞讗 [讗诐 诪砖诐 讘诇讘讚 讛讬讬转讬 讗讜诪专] 讗驻讬诇讜 驻讞讜转 诪讻讗谉 讞讜诇拽讬诐 讘诪住讬驻住 (讘住讘讻讛) 讘注诇诪讗 [讘诇讘讚] 砖讗讬谞讛 诪讜谞注转 讛讬讝拽 专讗讬讛, 讜注诇 讻谉 拽讗 诪砖诪注 诇谉 讛讻讗 [讛砖诪讬注 诇谞讜 讻讗谉] 砖讗诐 专爪讜 诇讞诇讜拽, 讘讜谞讬诐 讚讜讜拽讗 讻讜转诇.


讜砖讜讗诇讬诐: 讗诐 讻谉, 讜诇讬转谞讬 讛讗 讜诇讗 诇讬转谞讬 讛讱 [讜砖讬砖谞讛 讗转 讝讜 讜砖诇讗 讬砖谞讛 讗转 讛讛讬讗]? 砖讛专讬 诪诪砖谞转谞讜 诇诪讚讬诐 讬讜转专 诪讗砖专 诪谉 讛诪砖谞讛 讛讛讬讗! 讜诪砖讬讘讬诐: 讘讗诪转 诇讗 讛讬讛 爪专讬讱 诇砖谞讜转 讗讜转讛 诇讙讜驻讛, 讗诇讗 住讬驻讗 [住讜驻讛] 砖诇 讗讜转讛 诪砖谞讛 讗讬爪讟专讬讻讗 诇讬讛 [讛讜爪专讻讛 诇讜], 砖砖谞讛 砖诐: 讜讻转讘讬 讛拽讚砖 砖诇 砖讜转驻讬诐 讛讻转讜讘讬诐 讻讜诇诐 注诇 讻专讱 讗讞讚, 讗祝 注诇 驻讬 砖砖谞讬讛诐 专讜爪讬诐 诇讞诇拽 鈥� 诇讗 讬讞诇讜拽讜.


(诇讬砖谞讗 讗讞专讬谞讗 [诇砖讜谉 讗讞专转] 讬砖 诇讞诇拽讛 讛讗讞专讜谉 砖诇 砖诪讜注讛 讝讜: 讜讻讬 [讜讻讗砖专] 专爪讜 诇讞诇讜拽 诪讗讬 讛讜讬 [诪讛 讘讻讱]? 诪讛 讛讗讬诇讜抓 讛谞讜爪专 诪砖讜诐 讻讱 砖讬讘谞讜 讻讜转诇? 诇讬讛讚专 讘讬讛 [砖讬讞讝讜专 讘讜] 讻诇 讗讞讚 诪讛诐 砖讛转讞专讟 讜讗讬谞讜 专讜爪讛 诇讞诇讜拽! 讗诪专 专讘 讗住讬 讗诪专 专' 讬讜讞谞谉: 诪讚讜讘专 讻讗谉 砖诇讗 专拽 砖讛住讻讬诪讜 讘讚讘专讬诐 注诇 讻讱, 讗诇讗 讙诐 讘砖拽谞讜 诪讬讚讜 砖注砖讜 诪注砖讛 砖诇 拽谞讬谉 诇讙讘讬 讛住讻诪讛 讝讜, 讜讗讝 讗讬谉 讛爪讚讚讬诐 讬讻讜诇讬诐 注讜讚 诇讞讝讜专 讘讛诐.


 讜诪拽砖讬诐:  讗讚讗砖诪注讬谞谉 [注讚 砖讛讜讗 诪砖诪讬注 诇谞讜] 讘砖讗讬谉 讘讛 讚讬谉 讞诇讜拽讛 讜讛讜讗 讘诪拽专讛 砖专爪讜, 诇讬砖诪注讬谞谉 [砖讬砖诪讬注 诇谞讜] 讘讬砖 讘讛 讚讬谉 讞诇讜拽讛 讜讗祝 注诇 讙讘 [讜讗祝 注诇 驻讬] 砖诇讗 专爪讜! 讜诪砖讬讘讬诐: 讗讬 讗砖诪注讬谞谉 [讗诐 讛讬讛 诪砖诪讬注 诇谞讜] 专拽 讘讬砖 讘讛 讚讬谉 讞诇讜拽讛 讜讗祝 注诇 讙讘 [讜讗祝 注诇 驻讬] 砖诇讗 专爪讜, 讛讜讛 讗诪讬谞讗 [讛讬讬转讬 讗讜诪专]: 讘诪拽专讛 砖讗讬谉 讘讛 讚讬谉 讞诇讜拽讛 讗驻讬诇讜 专爪讜 诇讞诇讜拽 谞诪讬 [讙诐 讻谉] 诇讗 讬注砖讜 诪讞讬爪讛 讘注诇 讻专讞讜 砖诇 讗讞讚 诪讛诐, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讻谉.


 讜砖讜讗诇讬诐:  讜诪讬 诪爪讬转 讗诪专转 讛讻讬 [讜讛讗诐 讬讻讜诇 讗转讛 诇讜诪专 讻讱]? 讜讛讗 拽转谞讬 住讬驻讗 [讜讛专讬 砖谞讬谞讜 讘住讜祝, 讘诪砖谞讛 诇讛诇谉]: 讗讬诪转讬? 鈥� 讘讝诪谉 砖讗讬谉 砖谞讬讛诐 专讜爪讬诐, 讗讘诇 讘讝诪谉 砖砖谞讬讛诐 专讜爪讬诐 鈥� 讬讞诇讜拽讜. 诪讗讬 诇讗讜 [讛讗诐 诇讗] 诪讚讜讘专 注诇 讻讜转诇 砖讬讻讜诇讬诐 诇讻驻讜转 讝讛 讗转 讝讛 诇讘谞讜转 讻讜转诇? 讜讚讜讞讬诐: 诇讗, 讗驻砖专 诇驻专砖 砖诐 讗诪住讬驻住 讘注诇诪讗 [注诇 住讘讻讛 讘诇讘讚] 讜诇讗 讘讻讜转诇 诪诪砖.


讜诪拽砖讬诐: 讻讬讜讜谉 砖讗谞讜 诪驻专砖讬诐 讻讱 讗转 诪砖谞转谞讜, 讗诐 讻谉 诇讬转谞讬 讛讗讬 [砖讬砖谞讛 讗转 讝讜, 诪砖谞转谞讜] 讜诇讗 诇讬转谞讬 讛讗讬 [讬砖谞讛 讗转 讝讜], 砖讛专讬 谞讗诪专 讘讛 讬讜转专 诪砖谞讗诪专 讘讗讜转讛 诪砖谞讛! 讜诪砖讬讘讬诐: 住讬驻讗 [住讜驻讛] 砖诇 讗讜转讛 诪砖谞讛 讗爪讟专讬讻讗 诇讬讛 [讛讜爪专讻讛 诇讜], 砖砖谞讛 砖诐: 讜讘讻转讘讬 讛拽讚砖, 讗祝 注诇 驻讬 砖砖谞讬讛诐 专讜爪讬诐 鈥� 诇讗 讬讞诇讜拽讜).


讜诪诪砖讬讻讬诐: 讘诪讗讬 讗讜拽讬诪转讗 诇诪转谞讬转讬谉 [讘诪讛 讛注诪讚转 讜讛住讘专转, 讗转 诪砖谞转谞讜]? 鈥� 讘砖讗讬谉 讘讛 讚讬谉 讞诇讜拽讛, 讗讬 [讗诐] 讘砖讗讬谉 讘讛 讚讬谉 讞诇讜拽讛, 讻讬 专爪讜 诪讗讬 讛讜讬 [讻讗砖专 讛诐 专讜爪讬诐 诪讛 讬砖 讘讻讱]? 讻诇讜诪专, 诪讚讜注 讬讻讜诇 讻诇 讗讞讚 诪讛诐 诇讛讻专讬讞 讗转 讞讘讬专讜 诇讘谞讜转 讻讜转诇? 谞讛讚专讜 讘讛讜 [砖讬讞讝专讜 讘讛诐]! 讗诪专 专讘 讗住讬 讗诪专 专' 讬讜讞谞谉: 诪讚讜讘专 讻讗谉 讘讗讜驻谉 砖拽谞讜 诪讬讚谉,  讜讗讬谉 讬讻讜诇讬诐 诇讞讝讜专 讘讛诐 诇讗讞专 诪注砖讛 拽谞讬谉.


 讜砖讜讗诇讬诐:  讜讻讬 [讜讻讗砖专] 拽谞讜 诪讬讚谉 诪讗讬 讛讜讬 [诪讛 讬砖 讘讻讱]? 讛诇讗 拽谞讬谉 讚讘专讬诐 讘注诇诪讗 [讘诇讘讚] 讛讜讗, 砖讛专讬 诇讗 讛讬讛 驻讛 拽谞讬谉 砖诇 讚讘专, 砖诇 讞驻抓 诪住讜讬讬诐, 讗诇讗 讛住讻诪讛 注诇 转讻谞讬转 诇注转讬讚, 讜讘讚讘专 讻讝讛 讗讬谉 拽谞讬谉 诪诪砖! 讜诪砖讬讘讬诐: 讘砖拽谞讜 诪讬讚谉 讘专讜讞讜转 [讘爪讚讚讬诐], 讻诇讜诪专, 诇讗 专拽 讛住讻讬诪讜 注诇 讞诇讜拽讛 讻注讬拽专讜谉, 讗诇讗 讗祝 住讬讻诪讜 讘讬谞讬讛诐 讗讬讝讛 爪讚 讬讛讗 砖讬讬讱 诇讻诇 讗讞讚 诪讛诐. 讜谞诪爪讗 砖讛讬讛 讛拽谞讬谉 注诇 讚讘专 砖讬砖 讘讜 诪诪砖, 注诇 讞诇拽转 讗讚诪讛 诪住讜讬讬诪转. 专讘 讗砖讬 讗诪专: 讻讙讜谉 砖讛诇讱 讝讛 讘转讜讱 讛讞诇拽 砖诇讜 讜讛讞讝讬拽 (注砖讛 注诇 讬讚讬 讻讱 诪注砖讛 讞讝拽讛) 讜讝讛 讛诇讱 讘转讜讱 砖诇讜 讜讛讞讝讬拽.


讘 砖谞讬谞讜 讘诪砖谞讛: 诪拽讜诐 砖谞讛讙讜 诇讘谞讜转 讙讜讬诇 讙讝讬转 讻驻讬住讬谉 诇讘讬谞讬谉 讻讜'. 讜诪住讘讬专讬诐 讗转 讛诪讬诇讬诐: 讙讜讬诇 驻讬专讜砖讜 鈥� 讗讘谞讬 讚诇讗 诪砖驻讬讗 [讗讘谞讬诐 砖讗讬谞谉 诪住讜转转讜转]. 讙讝讬转 鈥� 讗讘谞讬 讚诪砖驻讬讗 [讗讘谞讬诐 诪住讜转转讜转], 讚讻转讬讘 [砖谞讗诪专]: "讻诇 讗诇讛 讗讘谞讬诐 讬拽专转 讻诪讚讜转 讙讝讬转 诪讙讜专专讜转 讘诪讙专讛" (诪诇讻讬诐 讗' 讝, 讟). 讜诪讻讗谉 诇诪讚讬诐 砖讗讘谞讬 讙讝讬转 讛谉 讗讘谞讬诐 砖讬讬砖专讜 讜砖讬讬驻讜 讗讜转谉. 讻驻讬住讬谉 驻讬专讜砖讜 鈥� 讗专讞讬 [讗专讬讞讬诐, 讞爪讗讬 诇讘谞讬诐]. 诇讘讬谞讬谉 驻讬专讜砖讜 讘讗专诪讬转 鈥� 诇讬讘谞讬 [诇讘谞讬诐].


讗诪专 诇讬讛 [诇讜] 专讘讛 讘专讬讛 [讘谞讜] 砖诇 专讘讗 诇专讘 讗砖讬: 诪诪讗讬 [诪诪讛], 诪谞讬谉 讬讜讚注 讗转讛 砖讙讜讬诇 讗讘谞讬 讚诇讗 诪砖驻讬讗 谞讬谞讛讜 [讗讘谞讬诐 砖讗讬谞谉 诪住讜转转讜转 讛谉] 讜讛讗讬 讟驻讞 讬转讬专讗 [讜讟驻讞 讬转专 讝讛] 砖诇 讻讜转诇 讙讜讬诇 注诇 讻讜转诇 砖诇 讙讝讬转 诇诪讜专砖讗 讚拽专谞转讗 [诇讘诇讬讟讜转 讛拽专谞讜转] 讛讜讗. 砖诪讗讞专 讜讛讗讘谞讬诐 讗讬谞谉 诪讛讜拽爪注讜转 讜诪讬讜砖专讜转 讛专讬讛谉 讘讜诇讟讜转 拽爪转 讛讞讜爪讛, 讜诇讻谉 专讜讞讘 讛拽讬专 砖砖讛 讟驻讞讬诐? 讚讬诇诪讗 驻诇讙讗 [砖诪讗 讞爪讬] 砖诇 讙讝讬转 讛讜讗, 砖讗讘谞讬 讙讜讬诇 讛谉 讚讜讜拽讗 讗讘谞讬诐 诪住讜转转讜转 砖注讜讘讬讬谉 讛讜讗 专拽 砖谞讬 讟驻讞讬诐 讜讞爪讬 (诪讞爪讬转 诪诪讬讚转 讗讘谞讬 讙讝讬转), 讜讛讗讬 [讜讝讛] 讛讟驻讞 讬转讬专讗 [讛讬转专] 讘讻讜转诇 砖诇 讙讜讬诇, 诇讘讬谞讬 讗讜专讘讬 [诇讘讬谉 讛砖讜专讜转] 讛讜讗, 砖讘讜谞讬诐 诪讻诇 爪讚 讘讗讘谞讬诐 讚拽讜转, 讜诪砖讗讬专讬诐 讟驻讞 讗讞讚 讘讗诪爪注 诇诪诇讗 讗讜转讜 讘讟讬讟 讜诪诇讟 诇讛讞讝讬拽谉.


 讜讛讜讻讞讛 诇讗驻砖专讜转 砖诇 讛住讘专 讝讛 讛讬讗 讻讚拽讗诪专讬谞谉 [讻驻讬 砖讗谞讜 讗讜诪专讬诐]: 讻驻讬住讬谉 驻讬专讜砖讜 鈥� 讗专讞讬 [讗专讬讞讬诐] 砖注讜讘讬讬谉 专拽 讻讞爪讬 诇讘讬谞讛, 诇讘讬谞讬谉 驻讬专讜砖讜 鈥� 诇讬讘谞讬 [诇讘谞讬诐], 讜讛讗讬 [讜讝讛] 讛讟驻讞 讬转讬专讗 [讛讬转专] 砖注讜砖讬诐 讘讻讜转诇 砖诇 讻驻讬住讬诐 诇讘讬谞讬 讗讜专讘讬 [诇讘讬谉 砖讜专讜转 讛讗专讬讞讬诐] 讛讜讗!


讗诪专 诇讬讛 [诇讜] 专讘 讗砖讬: 讜诇讬讟注诪讬讱 [讜诇讟注诪讱, 诇砖讬讟转讱], 砖讻驻讬住讬谉 讛诐 讗专讞讬 [讗专讬讞讬谉] 诪谞诇谉 [诪谞讬谉 诇谞讜 讝讗转]? 讗诇讗 讙诪专讗 讙诪讬专讬 诇讛 [讘诪住讜专转 诇诪讜讚讬诐 讗谞讜 讗讜转讛]. 讙讜讬诇 谞诪讬 [讙诐 讻谉] 砖讛诐 讗讘谞讬 讚诇讗 诪砖驻讬讗 [讗讘谞讬诐 砖讗讬谞谉 诪住讜转转讜转] 鈥� 讙诪专讗 讙诪讬专讬 诇讛 [讘诪住讜专转 诇诪讜讚讬诐 讗谞讜 讗讜转讛]. 讝讜 讛讬转讛 诇砖讜谉 讗讞转.


讗讬讻讗 讚讗诪专讬 [讬砖 砖讗讜诪专讬诐] 砖讗诪专 诇讬讛 [诇讜] 专讘 讗讞讗 讘专讬讛 [讘谞讜] 砖诇 专讘 讗讜讬讗 诇专讘 讗砖讬: 诪诪讗讬 [诪谞讬谉] 讬讜讚注 讗转讛 讚讛讗讬 讻驻讬住讬谉 讗专讞讬 谞讬谞讛讜 [砖讻驻讬住讬谉 讗诇讛 讗专讬讞讬诐 讛诐] 讘专讜讞讘 讞爪讬 诇讘讬谞讛, 讜讛讗讬 [讜讝讛] 讛讟驻讞 讬转讬专讗 [讛讬转专] 砖注讜砖讬诐 讘讻讜转诇 砖诇 讻驻讬住讬诐 诇讘讬谞讬 讗讜专讘讬 [诇讘讬谉 讛砖讜专讜转] 讛讜讗? 讚讬诇诪讗 诪讗讬 [砖诪讗 诪讛 驻讬专讜砖] 讻驻讬住讬谉 鈥� 讗讘谞讬 讚诇讗 诪砖驻讬讬谉 [讗讘谞讬诐 砖讗讬谞谉 诪住讜转转讜转], 讜讛讗讬 [讜讝讛] 讛讟驻讞 讬转讬专讗 [讛讬转专] 诇诪讜专砖讗 讚拽专谞转讗 [诇讘诇讬讟转 讛拽专谞讜转], 讻讚拽讗诪专讬谞谉 [讻驻讬 砖讗谞讜 讗讜诪专讬诐]: 讙讜讬诇 鈥� 讗讘谞讬 讚诇讗 诪砖驻讬讬谉 [讗讘谞讬诐 砖诇讗 诪住讜转转讜转], 讙讝讬转 鈥� 讗讘谞讬 讚诪砖驻讬讬谉 [讗讘谞讬诐 诪住讜转转讜转], 讜讛讗讬 [讜讝讛] 讛讟驻讞 讬转讬专讗 [讛讬转专] 诇诪讜专砖讗 讚拽专谞转讗 [诇讘诇讬讟转 讛拽专谞讜转] 讛讜讗?


讗诪专 诇讬讛 [诇讜] 专讘 讗砖讬: 讜诇讬讟注诪讬讱 [讜诇讟注诪讱, 诇砖讬讟转讱], 砖讙讜讬诇 讛讜讗 讗讘谞讬 [讗讘谞讬诐] 砖诇讗 诪砖驻讬讬谉 诪谞诇谉 [诪住讜转转讜转, 诪谞讬谉 诇谞讜]? 讗诇讗 讙诪专讗 讙诪讬专讬 诇讛 [讘诪住讜专转 诇诪讜讚讬诐 讗谞讜 讗讜转讛], 讛讻讗 谞诪讬 讙诪专讗 讙诪讬专讬 诇讛 [讻讗谉 讙诐 讻谉 讘诪住讜专转 诇诪讜讚讬诐 讗谞讜 讗讜转讛].


讗诪专 讗讘讬讬, 砖诪注 诪讬谞讛 [诇诪讚 诪讻讗谉]: 讻诇 砖注讜砖讬诐 讘讬谞讬 讗讜专讘讬 [讘讬谉 讛砖讜专讜转] 鈥� 讛讜讗 专讜讞讘 讟驻讞. 讜诪注讬专讬诐: 讛谞讬 诪讬诇讬 [讚讘专讬诐 讗诇讛 讗诪讜专讬诐 讚讜讜拽讗] 讘讟讬谞讗 [讘讟讬讟], 讗诐 诪谞讬讞 讘讬谉 砖讜专讜转 讛讗专讬讞讬诐 诪讬诇讜讬 砖诇 讟讬讟, 讗讘诇 讘专讬讻住讗 讘注讬 讟驻讬 [讘诪讬诇讜讬 砖诇 讗讘谞讬诐 拽讟谞讜转 爪专讬讱 讬讜转专]. 讜讗讬讻讗 讚讗诪专讬 [讜讬砖 砖讗讜诪专讬诐]: 讛谞讬 诪讬诇讬 讘专讬讻住讗 [讚讘专讬诐 讗诇讛 讗诪讜专讬诐 讚讜讜拽讗 讘讗讘谞讬诐 拽讟谞讜转], 讗讘诇 讘讟讬谞讗 [讘讟讬讟] 诇讗 讘注讬 讻讜诇讬 讛讗讬 [爪专讬讱 讻诇 讻讱] 讜讬讻讜诇 诇注砖讜转 驻讞讜转 诪注讜讘讬 讟驻讞.


讙 讗讙讘 讻讱 砖讜讗诇讬诐: 诇诪讬诪专讗 [讛讗诐 诇讜诪专] 砖讘讙讝讬转 砖讻诇 讗专讘注 讗诪讜转 讙讜讘讛, 讗讬 讛讜讬 驻讜转讬讗 讞诪砖讗 [讗诐 讛讬讛 讛专讜讞讘 讞诪讬砖讛] 讟驻讞讬诐 鈥� 拽讗讬 [注讜诪讚], 讗讬 [讗诐] 诇讗 鈥� 诇讗 拽讗讬 [注讜诪讚], 砖讝讛 讛讬讞住 砖爪专讬讱 诇讛讬讜转 讘讬谉 讙讜讘讛 讛拽讬专 讜注讜讘讬讜? 讜讛讗, [讜讛专讬] 拽讬专 砖诇 讗诪讛 讟专拽住讬谉 砖讛讬转讛 讘诪拽讚砖 讚讛讜讗讬 [砖讛讬讛] 讙讘讜讛 转诇转讬谉 讗诪讛转讗 [砖诇讜砖讬诐 讗诪讜转], 讜诇讗 讛讜讛 驻讜转讬讗 [讛讬讛 专讞讘] 讗诇讗 砖讬转 驻讜砖讻讬, 讜拽诐 [砖砖讛 讟驻讞讬诐, 讜讛讬讛 注讜诪讚]! 讜诪砖讬讘讬诐: 讻讬讜谉 讚讗讬讻讗 [砖讬砖 砖诐] 讟驻讞 讬转讬专讗 [讬转专] 鈥� 讛专讬 讝讛 拽讗讬 [注讜诪讚] 讗驻讬诇讜 讘讙讜讘讛 专讘.


讜砖讜讗诇讬诐: 讜讘诪拽讚砖 砖谞讬 诪讗讬 讟注诪讗 [诪讛 讟注诐] 诇讗 注讘讜讚 [注砖讜] 讗诪讛 讟专拽住讬谉 讻诪讜 讘诪拽讚砖 专讗砖讜谉? 讜诪砖讬讘讬诐: 讻讬 拽讗讬 [讻讗砖专 注讜诪讚] 讘专讜讞讘 讝讛 鈥� 讘转诇转讬谉 拽讗讬 讘砖诇讜砖讬诐 讗诪讛 讛讜讗 注讜诪讚], 讟驻讬 诇讗 拽讗讬 [讘讬讜转专 诪讝讛 讗讬谞讜 注讜诪讚],  讜诪拽讚砖 砖谞讬 讙讘讜讛 讛讬讛 讬讜转专 诪诪拽讚砖 专讗砖讜谉, 讜讛讬讜 爪专讬讻讬诐 诇注砖讜转 诪讞讬爪讛 讙讘讜讛讛 讬讜转专.


 讜诪注讬专讬诐:  讜诪谞诇谉 讚讛讜讛 [讜诪谞讬谉 诇谞讜 砖讛讬讛] 讘讬转 诪拽讚砖 砖谞讬 讙讘讜讛 讟驻讬 [讬讜转专] 诪讛专讗砖讜谉? 鈥� 讚讻转讬讘 [砖谞讗诪专]: "讙讚讜诇 讬讛讬讛 讻讘讜讚 讛讘讬转 讛讝讛 讛讗讞专讜谉 诪谉 讛专讗砖讜谉" (讞讙讬 讘, 讟), 讜讘驻讬专讜砖讜 砖诇 驻住讜拽 讝讛 谞讞诇拽讜 专讘 讜砖诪讜讗诇, 讜讗诪专讬 诇讛 [讜讬砖 讗讜诪专讬诐] 砖谞讞诇拽讜 讘讻讱 专' 讬讜讞谞谉 讜专' 讗诇注讝专, 讞讚 [讗讞讚] 诪讛诐 讗诪专: 讛讻讜讜谞讛 砖讙讚讜诇 讬讛讬讛 讻讘讜讚讜 讘讘谞讬谉 鈥� 砖讛讘谞讬谉 讛砖谞讬 讛讬讛 讙讘讜讛 讬讜转专 诪谉 讛专讗砖讜谉, 讜讞讚 [讜讗讞讚] 诪讛诐 讗诪专:

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

